|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 1** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Ликовна култура у 1. разреду – предмет и уџбеник**  **(уводни час)** | | | |
| Тип часа: | **обрада** | | | |
| Циљ часа: | Упознавање ученика са уџбеником радног карактера који ће користити у 1. разреду, предметом, наставним садржајима који их очекују и прибором који им је потребан. | | | |
| Очекивани исходи: | На **крају часа** ученик/ца је:  - упознат/а са уџбеником *Ликовна култура 1* и схвата симболе који олкшавају коришћење уџбеника.  - упознат/а са предметом и наставним садржајима из Ликовне културе у 1. разреду.  - упознат/а са прибором који је потребан за час ликовног. | | | |
| Облик рада: | фронтални, индивидуални | | | |
| Наставне методе: | демонстративна, дијалошка | | | |
| Наставна средства: | уџбеник *Ликовна кутура 1*, жива реч, читанка | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  У уводном делу часа учитељ/учитељица мотивише ученике и створа позитивну атмосферу читањем песме Стевана Раичковића „Цртанка”.  Водити разговор са ученицима усмереним питањима:  Да ли ви волите да цртате? Шта најчешће цртате?  Које боје углавном користите? Зашто?  **Главни део часа** (35 минута):   * Истицање циља часа   *На овом часу ћемо се упознати са предметом Ликовна култура и уџбеником који ћемо користити.*  Кратак разговор са ученицима о њиховим предзнањима из овог предмета која су стекли у предшколском и неформалном образовању. Након тога учитељ/учитељица објашњава ученицима који наставни садржаји се уче из ликовног и због чега су им та знања потребна. Учитељ/учитељица се труди да наведе што више примера из свакодневног живота.  Прелиставање уџбеника, наставних тема и садржаја.  Детаљна анализа дела *Водич кроз уџбеник* (6 - 7. страна).  Ученици се упознају са улогом господина Мудрића и улогом његовог пса, као и њиховом улогом у уџбенику. Упознају и све симболе и откривају на који начин им они олакшавају коришћење уџбеника. Учитељ/учитељица посебно скрећу пажњу ученицима на симболе који упућују на делове уџбеника који представљају задатке за ученике и детаљно их упућује шта они значе тј. какве активности представљају.  Ученици самостално прелиставају уџбеник, постављају питања, а учитељ/учитељица одговара, даје објашњења и охрабрује ученике на разговор.  Поразговарати са ученицима о прибору и материјалу који им је потребан за час ликовног (блок, бојице, маказе, лепак, колаж папир, пластелин, глина…) и упутити их да им неће бити потребан сав прибор и материјал за сваки час већ да ће унапред бити обавештени о томе шта им је потребно за наредни час. Учитељ/учитељица подстиче ученике да испричају своја искуства о прибору и материјалу са којим су до сада имали прилику да раде.  Након прелиставања уџбеника, ученици приступају самосталном ликовном стваралаштву. На овом часу цртају по избору.  **Завршни део часа** (5 минута):  У завршном делу часа учитељ/учитељица упознаје ученике са заједничком анализом радова. Ученици коментаришу свој рад, али и дају запажања о радовима својих другова и другарица.  Похвала ученика за труд и залагање. Уколико у учионици постоји пано, окачити ученичке радове.  Учитељ/учитељица обавештава ученике да ће им за наредни час бити потребне темпере. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 2** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Правилни и неправилни облици** | | | |
| Тип часа: | **обрада** | | | |
| Циљ часа: | Усвајање и проширивање знања о облицима, као и њиховим врстама (правилни и неправилни; облици које је направио човек и облици који су настали у природи). | | | |
| Очекивани исходи: | На **крају часа** ученик/ца:  - разуме облик као појам;  - разликује правилне и неправилне облике;  - разликује облике који су настали у природи и облике које је направио човек. | | | |
| Облик рада: | фронтални, индивидуални, групни | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења, модели геометријских фигура и геометријских тела | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, препознају геометријска тела и фигуре, цртају, раде са темперама, учествују у игровној активности | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Мотивациона активност: ученици препознају геометријска тела на основу додира. Предмети могу бити у платненој врећици или кутији, тако да их ученик не види.  Разговор о активности:  Како си знао/знала да је у питању коцка? Које геометријско тело има сличан облик као коцка? Да ли је лопта сличног облика? Зашто?  **Главни део часа** (35 минута):   * Истицање циља часа   *На овом часу ћемо се упознати са правилним и неправилним облицима. Разговараћемо и о облицима које је направио човек, а и о облицима који су настали у природи.*  Учитељ упућује ученике на стриповни приказ у уџбенику (стр. 8). Ученици интерактивно усвајају појам облика, правилних и неправилних, природних и оних које је направио човек, вођени питањима:  О чему Мудрић размишља? Упореди предмете на првој слици? Који је од њих правилног облика? По чему су слични, а по чему се разликују уже и гранчица?  Ученици закључују да је гранчица облик из природе, а да је уже направио човек. Закључују и да су оба облика неправилна, у односу на лоптицу која је правилног облика.  На наредној илустрацији уочавају поделу облика и самостално наводе примере правилних и неправилних облика, облика из природе и оних које је направио човек.  Самосталан рад на задатку у уџбенику (стр. 8)  Рад на задатку у уџбенику (стр. 9). Учитељ/учитељица чита задатак, а ученици индивидулано цртају правилне облике у свесци.  Након ове активности, ученици се упућују на одељак *Машта може свашта* и након упутства из уџбеника самостално раде темперама на листу блока. Пресавијањем листа, након истискивања три боје темпере, ученици стварају мрље различитих облика. Затим уочавају сличност облика који су добили са реалним обликом и допуњавају добијену мрљу до облика на који их подсећа.  **Завршни део часа** (5 минута):  У завршном делу часа учествују у игровној активности.\* Ученици стоје у кругу. Један ученик замисли и шапне облик другу до себе, а он га прикаже ходајући по замишљеној линији тог облика. Ученик који погоди је наредни који показује облик који му шапуће ученик који је био показивач. (уџбеник, стр.9)  \*У зависности од броја ученика у одељењу, ова активност се може орагнизовати кроз групни рад. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 3** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Цело-део, велико-мало** | | | |
| Тип часа: | **Обрада** | | | |
| Циљ часа: | Усвајање и проширивање знања о облицима, целини и деловима облика, као и њиховој величини. | | | |
| Очекивани исходи: | На **крају часа** ученик/ца:  – разуме облик као појам;  – разуме однос целина-део;  – разуме однос велико-мало. | | | |
| Облик рада: | фронтални, индивидуални, рад у пару, групни | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења, папири А4 формата | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас, математика | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, решавају задатке, цртају, боје, састављају делове у целину, сарађују, учествују у игровној активности. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Мотивациона активност: ученици играју игру *Велико-мало.* Када учитељ каже *велико,* ученици треба гласом да имитирају медведа (*брум-брум*), а када каже *мало,* гласом имитирају миша (*цију-цију*). Испада ученик који погреши, а победник је ученик који последњи остане у игри.  Разговор о активности: Које сте животиње имитирали? Зашто сте имитирали меду када сте чули *велико*, а миша када сте чули *мало*? Набројте још неке животиње које су велике (крупне). А знате ли још неку животињу која је мала (ситна)?  Да ли неко зна које делове тела има медвед? А миш?  **Главни део часа** (35 минута):   * Истицање циља часа   *На овом часу ћемо разговарати о облицима, целини и деловима облика, као и њиховој величини.*  Учитељ упућује ученике на стриповни приказ у уџбенику (стр. 10). Ученици интерактивно усвајају појмове целина-део и велико-мало вођени питањима:  Шта видимо на првој слици? Упореди величину паса на тој слици. Опиши како изгледа ваза. Шта се са њом догодило? Испричај причу на основу слика.  Ученици на основу илустрација и разговора изводе закључке о односима велико-мало (пси) и целина-део (ваза). Самостално наводе примере из окружења за велике и мале облике, као и целину и делове целине.  Самосталан рад на задацима у уџбенику (стр. 10 и 11)  Рад на задатку у уџбенику (стр. 11). Учитељ/учитељица чита задатак, разговара са ученицима о поврћу које могу да уоче на слици, а затим ученици индивидуално цртају по задатом упутству.  Након ове активности ученици се упућују на одељак *Машта може свашта* и након упутства из уџбеника раде у паровима на листу из блока. Ученици цртају животиње које су одабрали, а учитељ их обилази и пружа помоћ и подршку.  **Завршни део часа** (5 минута):  У завршном делу часа организовати групни рад. Свака група добија делове папира А4 формата. Делови су исечени на геометријске облике (квадрати, правоугаоници и троуглови) чијим се правилним спајањем добија правоугаоник (папир А4 формата). Ученици имају задатак да правилно сложе делове у целину, као и да обоје највећи и најмањи део задатом бојом. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 4** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Високо-ниско, обло-рогљасто** | | | |
| Тип часа: | **Обрада** | | | |
| Циљ часа: | Усвајање и проширивање знања о облим и рогљастим облицима и о односу високо-ниско. | | | |
| Очекивани исходи: | На **крају часа** ученик/ца:  – разуме облик као појам;  – разликује обле и рогљасте облике;  – разуме однос високо-ниско. | | | |
| Облик рада: | фронтални, индивидуални, рад у пару | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења, модели геометријских тела, јабука, ранац | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас, математика | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, опипавају геометријска тела, цртају, боје. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Подсетити се стеченог знања са претходних часова. Поставити на видно место јабуку и ранац. Разговарати са ученицима о овим облицима:  *Шта видите? Ко је створио ове облике, човек или природа? Јесу ли они правилног или неправилног облика? Од којих се делова састоје?*  **Главни део часа** (25 минута):   * Истицање циља часа   *На овом часу ћемо се упознати са облим и рогљастим облицима, као и са односом високо-ниско.*  Учитељ упућује ученике на уводну илустрацију у уџбенику (стр. 12). Ученици интерактивно усвајају појам облих и рогљастих облика, као и односа високо-ниско, кроз разговор.  Т*ела око нас су различитих облика. Нека су обла, а нека рогљаста.*  \* Показати ученицима моделе геометријских тела и дати им да их опипају и закључе која су рогљаста, а која обла. Након овога их упутити на илустрацију у уџбенику.  *Која су геометријска тела обла? А која су рогљаста? Наведите још неке примере облих и рогљастих облика из окружења.*  Ученици индивидуално повезују у уџбенику линијом геометријско тело са обликом из окружења на које их оно подсећа.  *На доњем примеру су приказане зграде, жирафе и дрвеће, упоредите их по висини. Наведите још неке примере из окружења које можемо да поредимо по висини.*  У наредном задатку ученици индивидуално повезују линијом примере са одговарајућим појмовима и утврђују знања о односу високо-ниско.  Самосталан рад на задатку у уџбенику (стр. 13). На истој страни, у празном пољу, ученици цртају један облик и један рогљасти предмет из окружења, а учитељ их обилази и пружа подршку у раду.  **Завршни део часа** (15 минута):  Рад у пару: Ученици цртају на листу из блока наизменично. Један ученик нацрта неки предмет, а други нацрта исти предмет само виши. Потом други ученик нацрта неки нови предмет, а друг из клупе исти предмет али нижи. Ако остане времена, ученици могу на исти начин цртати и обле и рогљасте облике. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 5** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Краће-дуже, уско-широко** | | | |
| Тип часа: | **Обрада** | | | |
| Циљ часа: | Усвајање и проширивање знања о облицима, као и односима краће-дуже, уско-широко. | | | |
| Очекивани исходи: | На **крају часа** ученик/ца:  – разуме облик као појам;  – разуме однос краће-дуже;  – разуме однос уско-широко. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења, сламчице | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, математика, музичка култура | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје, раде са темперама, учествују у игровној активности. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Мотивациона активност: ученици изговарају вокале (а, е, и, о, у) по налогу учитеља: дуго и кратко, док истовремено на листу из блока цртају линију све док траје изговор гласа.  Разговор о активности:  *Да ли су све линије које сте нацртали исте дужине?*  Ученици, уз помоћ учитеља, закључују да су неке линије дуже, а неке краће.  **Главни део часа** (35 минута):   * Истицање циља часа   *На овом часу ћемо разговарати о односима: краће-дуже и уско-широко.*  Учитељ упућује ученике на стриповни приказ у уџбенику (стр. 14). Ученици интерактивно усвајају појмове краће-дуже и уско-широко вођени питањима:  *Шта ради Мудрић? Како изгледа поводац на сликама? Уочи разлике.*  Ученици закључују да се повоци разликују по дужини, али и по ширини. Боје дужи и краћи поводац, као и ужи и шири, различитим бојама.  Самостално наводе примере краћих и дужих облика из непосредног окружења, као и ширих и ужих облика.  Рад на задатку у уџбенику (стр. 14)  Самосталан рад на задацима у уџбенику (стр. 15). Учитељ/учитељица чита задатке, а ученици индивидуално цртају, боје и вежбају примену стечених знања о краћим/дужим и ужим/ширим облицима.  Након ове активности ученици се упућују на одељак *Машта може свашта* и након упутства из уџбеника самостално раде темперама на листу из блока. Сликају поток и реку тако да поток буде краћи и ужи, а река шира и дужа. Плаву боју наносе уз помоћ сламчице по упутству из уџбеника.  **Завршни део часа** (5 минута):  У завршном делу часа учествују у игровној активности.\* Ученици формирају круг држећи се за руке. Док се крећу изговарају стихове. Крећу се кораком уназад – ширећи круг (*Шири, шири, везени* *пешкири*) и унапред – сужавајући круг *(Бос/a ja, бос/a ти*, *окрени се, Ленка, ти*.) Име детета може да изговори учитељ или неко од ученика. Игра се може играти док се сви ученици у кругу не окрену.  \* Подсетити ученике да за следећи час понесу: новински папир, пластичне чаше, тканину, сламчице, канап, каменчиће, штапиће од сладоледа, перлице. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 6** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Меко-тврдо, глатко-храпаво** | | | |
| Тип часа: | **Обрада** | | | |
| Циљ часа: | Усвајање и проширивање знања о облицима и њиховим карактеристикама: меко-тврдо, глатко-храпаво. | | | |
| Очекивани исходи: | На **крају часа** ученик/ца:  – разуме облик као појам;  – разликује карактеристике облика: меко-тврдо;  – разликује карактеристике облика: глатко-храпаво. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења, сламчице, новински папир, пластичне чаше, каменчићи, перлице, картон, штапићи од сладоледа, канап, вуна, тканине. | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, лепе, цепају новине, љуште новински папир, праве нове облике од различитих предмета. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Игровна активност: *Погоди шта је!*  Учитељ чита текст, а ученици погађају. Победник је ученик који је први погодио о ком предмету је реч.  Постоји у свакој кући, али и у учионици. Најчешће је жуте, али може бити и других боја. Код куће га најчешће користи мама, а у школи учитељица. Помоћу њега перемо судове или бришемо таблу. (*сунђер*)  Дати ученицима да опипају сунђер, а онда разговарати о активности:  *Шта вам је у опису највише помогло да погодите о ком предмету се ради? Како бисте ви описали сунђер? Да ли је сунђер мек? Шта је супротно од тога? Да ли је храпав или гладак?*  **Главни део часа** (35 минута):   * Истицање циља часа   *На овом часу ћемо разговарати о карактеристикама облика које можемо да сазнамо чулом вида и чулом додира: меко-тврдо, храпаво-глатко.*  Учитељ упућује ученике на стриповни приказ у уџбенику (стр. 16). Ученици интерактивно усвајају појмове меко-тврдо и глатко-храпаво уз помоћ илустрације и вођени питањима:  *Упореди на чему спава пас. Где му је најудобније? Због чега?*  Ученици закључују да је јастук мек и удобан, а под тврд и неудобан за спавање. Такође закључују да је коцка леда глатка, а шал храпав.  Самостално наводе примере меких и тврдих предмета из окружења, као и глатких и храпавих.  Рад на задацима у уџбенику (стр. 16 и 17)  Ученици се након ове активности упућују на одељак *Истражи па покажи.* Учитељ дели ученике у групе и чита упутство из уџбеника (стр. 17). Ученици цепају новинске листове, лепе их на чвршћи картон, а затим љуште папир. Опипавају дланом и описују шта осећају. Учитељ организује рад и пружа помоћ ученицима.  **Завршни део часа** (5 минута):  Одељак *Машта може свашта*: Предмете које су ученици донели од куће за овај час учитељ ставља у непрозирну кесу. Сваки ученик извлачи по три предмета и од њих прави облик по избору. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 7** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Обојено-безбојно, једнобојно-шарено** | | | |
| Тип часа: | **Обрада** | | | |
| Циљ часа: | Усвајање и проширивање знања о облицима и њиховим карактеристикама: обојено-безбојно, једнобојно-шарено. | | | |
| Очекивани исходи: | На **крају часа** ученик/ца:  – разуме облик као појам;  – разликује карактеристике облика: обојено-безбојно;  – разликује карактеристике облика: једнобојно-шарено. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења. | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Мотивациона активност: Прочитати ученицима песму „Цртанка“ Стевана Раичковића.  Разговор о активности:  *Да ли вам се допала песма? Које боје песник помиње? Која је ваша омиљена боја? Зашто? Како би свет изгледао без боја?*  **Главни део часа** (35 минута):   * Истицање циља часа   *На овом часу ћемо разговарати о бојама и карактеристикама облика: обојено-безбојно, шарено-једнобојно.*  Учитељ упућује ученике на стриповни приказ у уџбенику (стр. 18). Ученици интерактивно усвајају појмове обојено-безбојно и шарено-једнобојно уз помоћ илустрације и вођени питањима:  *Погледајте цртеже и уочите шта се променило на оделу које носи пас. Које је боје његово одело на првој слици? А на другој? Како кажемо када је на нечему више различитих боја? А које су боје кишне капи у природи?*  Ученици закључују да су кишне капи безбојне, а да је одело које носи пас обојено. Такође, на основу илустрације праве и разлику између појмова једнобојно и шарено.  Самостално наводе примере безбојних и обојених предмета из непосредног окружења, као и једнобојних и шарених предмета.  Рад на задацима у уџбенику (стр. 18 и 19)  Ученици након ове активности прелазе на самосталан рад. Задатак је да пресавију лист из блока, а да затим једну половину обоје једном бојом, а другу половину обоје шарено користећи боје по избору.  **Завршни део часа** (5 минута):  Заједничка анализа радова. Ученици представљају своје радове и говоре које су боје користили на шареном делу папира. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 8** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Обојено-безбојно** | | | |
| Тип часа: | **Вежбање** | | | |
| Циљ часа: | Проширивање знања о карактеристикама облика: обојено-безбојно. | | | |
| Очекивани исходи: | На **крају часа** ученик/ца:  – разликује појмове обојено-безбојно и примењује ову карактеристику у раду. | | | |
| Облик рада: | фронтални, индивидуални, групни | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења, храпави папир, рачунар, видео-бим, садржај из дигиталног уџбеника. | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас, дигитални свет | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује, пројектује садржај из дигиталног уџбеника. | | | |
| Активности ученика: | Слушају, одговарају на питања, учествују у разговору, анализирају, закључују, сликају, цртају, боје, презентују радове. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  У уводном делу часа презентовати ученицима дигитални садржај из електронског издања уџбеника *Ликовна култура 1* којисе односи на витраж.  Разговор са ученицима:  Које је боје стакло на прозорима у нашој учионици? А какво је стакло на прозорима које сте управо могли да видите?  \* Уколико нема техничких могућности за презентовање садржаја из дигиталног издања, прочитати ученицима текст, показати фотографије, а након тога водити разговор о витражу.  Текст: **Витраж чини скуп разнобојних стакала спојених оловним тракама. Првобитно се користио за застакљивање прозора на црквама и другим верским објектима. Данас се може видети и као украс на вратима и прозорима у домаћинствима.**  **Главни део часа** (30 минута):   * Истицање циља часа   *На овом часу ћемо сликати, забављати се и проширити знање о појмовима обојено-безбојно .*  Ученици се упућују на одељак *Истражи па покажи,* уџбеник стр. 19*.* Учитељ чита упутство из уџбеника, а ученици сликају воденим бојама на храпавом папиру, разливајући боје.  Након ове активности водити разговор са ученицима:  *Како ти се допада шара коју си добио/ла? Опиши је. Које си боје користио/ла? Има ли делова на папиру који нису обојени?*  **Завршни део часа** (10 минута):  Поделити ученике у групе по бојама (жута, црвена, плава, зелена). Задатак је да у оквиру групе ученици нацртају и обоје што више облика из природе који су у задатој боји.  Презентовање радова по групама. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 9** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Једнобојно-шарено** | | | |
| Тип часа: | **Вежбање** | | | |
| Циљ часа: | Проширивање знања о карактеристикама облика: једнобојно-шарено. | | | |
| Очекивани исходи: | На **крају часа** ученик/ца:  – разликује појмове једнобојно-шарено и примењује ову карактеристику у раду. | | | |
| Облик рада: | фронтални, индивидуални, рад у пару | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења, рачунар, видео-бим, тест бр. 1. | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује, чита задатке. | | | |
| Активности ученика: | Слушају, одговарају на питања, учествују у разговору, анализирају, закључују, слушају песму, цртају, боје, презентују радове, решавају задатке. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Мотивациона активност: Репродуковати ученицима песму „Лептирићу шаренићу“ (<https://www.youtube.com/watch?v=7P1g2N_DOHw>).  Разговор о активности: Како вам се допала ова песма? Ко дозива лептирића шаренића? Које боје могу бити руже? Да ли је лептир једнобојан или шарен?  **Главни део часа** (25 минута):   * Истицање циља часа   *На овом часу ћемо проширити знања о појмовима једнобојно-шарено.*  Ученици се упућују на одељак *Машта може свашта,* уџбеник стр. 19*.* Учитељ чита упутство из уџбеника, а ученици у пару са другом из клупе, фломастерима или дрвеним бојицама, цртају и боје лептира према упутству.  Након ове активности ученици представљају своје радове у пару. Најуспешније радове изложити на паноу.  **Завршни део часа** (15 минута):  У завршном делу часа ученици решавају задатке (тест бр. 1) и на тај начин систематизују знања из ове области. Учитељ чита задатке и пружа помоћ и подршку у раду. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 10** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Горе-доле, лево-десно** | | | |
| Тип часа: | **Обрада** | | | |
| Циљ часа: | Усвајање и проширивање знања о положају облика у простору: горе-доле, лево-десно. | | | |
| Очекивани исходи: | На **крају часа** ученик/ца:  – разуме облик као појам;  – разуме положај облика у простору: горе-доле;  – разуме положај облика у простору: лево-десно. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења, креда, фломастери. | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас, физичко васпитање, математика | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје, украшавају, решавају задатке, учествују у игровним активностима. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Игровна активност: Час започети игром *Авион-поплава*. Када учитељ каже *авион*, ученици устану, а када каже *поплава*, ученици чучну. Победник је ученик који последњи остане у игри.  Разговор о активности:  Шта се налази горе у односу на вас? А шта се налази доле? Можете ли да наведете шта се у природи налази горе, а шта доле?  **Главни део часа** (30 минута):   * Истицање циља часа   *На овом часу ћемо разговарати о положају облика: горе-доле и лево-десно.*  Учитељ упућује ученике на стриповни приказ у уџбенику (стр. 20). Ученици интерактивно усвајају положаје облика у простору, уз помоћ илустрације и вођени питањима:  *Где се налази лептир у односу на пса на првој слици? У којој руци Мудрић држи мрежицу на трећој слици? А на другој?*  Ученици закључују да се лептир налази горе, а пас доле. Такође схватају да се лева и десна страна одређују у односу на себе. Како би ово што боље разумели, извести два ученика да стоје један наспрам другог и рећи им да подигну најпре десну, а онда и леву руку. Питати их, појединачно, шта се налази десно од њих, а шта лево.  Ученици боје илустрацију у уџбенику на којој су истакнути кључни појмови – горе, доле, лево, десно.  Рад на задацима у уџбенику (стр. 20 и 21)  Ученици се након ове активности упућују на одељак *Машта може свашта.* Учитељ чита упутство из уџбеника (стр. 21). Ученици, према упутству, опцртавају шаке, украшавају радове, секу рукавице и заједно са учитељем их постављају на пано тако да леве рукавице буду горе, а десне доле.  **Завршни део часа** (10 минута):  Одељак *Играј се и учи*: Игровну активност реализовати кроз групни рад. Групу чине четири ученика који према упутству из уџбеника вежбају правилан прелазак улице. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 11** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **У, на, испод** | | | |
| Тип часа: | **Обрада** | | | |
| Циљ часа: | Усвајање и проширивање знања о положају облика у простору: у, на, испод. | | | |
| Очекивани исходи: | На **крају часа** ученик/ца:  – разуме облик као појам;  – разуме положај облика у простору: у, на, испод. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења. | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, математика | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје, решавају задатке, учествују у игровној активности. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Час започети обнављањем појмова са прошлог часа:  *Које смо положаје облика учили на прошлом часу? Шта се налази горе у односу на таблу? Шта се налази доле у односу на плафоњере у учионици? Подигните десну руку. Шта се налази са ваше леве стране? А са моје леве стране (\* учитељ стоји наспрам ученика)?*  **Главни део часа** (30 минута):   * Истицање циља часа   *Данас настављамо да учимо о положају облика у простору и разговараћемо о положајима: у, на, испод.*  Учитељ упућује ученике на стриповни приказ у уџбенику (стр. 22). Ученици интерактивно усвајају положаје облика у простору, уз помоћ илустрације и вођени питањима:  *Господин Мудрић је са својим псом кренуо на пецање. Уочите на другој слици њихов положај у односу на мост. Где се налазе пас и Мудрић на првој слици, а где на последњој? Где се налази чамац? У којој руци Мудрић држи штап на последњој слици?*  Ученици закључују да се Мудрић и пас налазе **у** чамцу, да је чамац **на** води, а да се на другој слици налазе **испод** моста.  Ученици боје илустрацију у уџбенику на којој су истакнути кључни појмови – у, на, испод.  Самостално наводе примере предмета из непосредног окружења који се налазе у положајима у, на и испод. *Шта се налази у вашој перници? Где се налазе књига у односу на сто? Шта је испод клупе?*  Рад на задацима у уџбенику (стр. 22 и 23)  Ученици након ове активности раде последњи задатак на 23. страни у уџбенику. Самостално, у предвиђеном простору, цртају радни сто и предмете који се налазе на њему и испод њега.  **Завршни део часа** (10 минута):  Примена знања кроз игру и задавање налога:  *Постави свеску на десну страну клупе.*  *Стави ранац испод стола.*  *Левом руком дотакни десно уво.*  *Стави бојице на блок.*  *Футролу стави у ранац.* | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |